Vytautas Adolfas Puplauskas

Vytautas Adolfas Puplauskas (g. 1930 m. spalio 3 d. Rubežaičiuose, Telšių valsčiuje) – inžinierius, politikas, Kovo 11 Akto signataras.Lietuvos Nepriklausomybės Akto signataras Vytautas Adolfas Puplauskas lrs.ltSignataras Vytautas Adolfas Puplauskas lrs.lt

 Biografija 

Gimė smulkių ūkininkų šeimoje, kuri turėjo 8 ha žemės. 1938 m. pradėjo lankyti Švč. Mergelės Marijos seselių pradinę mokyklą Telšių centre. 5-6 pradinės mokyklos skyrius baigė jau mokykloje naujamiestyje (dab. „Atžalyno“ progimnazija) ir tais pačiais 1944 m. pradėjo mokytis Telšių dailiųjų amatų mokyklos metalo skyriuje. 1947 m. įstojo į Kauno Vytauto Didžiojo universiteto parengiamuosius aukštųjų mokyklų kursus, kuriuose per trejus metus baigė penkias nebaigtos gimnazijos klases. 1950 m. įstojo į Vytauto Didžiojo universiteto Elektrotechnikos fakultetą. Reorganizavus universitetą, 1955 m. baigė Kauno politechnikos institutą.Kovo 11 akto signataras – telšiškis Vytautas Puplauskas kalvotoji.lt

Baigęs auštąjį mokslą, dirbo Telšiuose, „Masčio“ trikotažo gamybiniame susivienijime. 1978–1983 m. buvo Telšių miesto jungtinių katilinių ir šiluminių tinklų direktorius, 1983–1990 m. – „Masčio“ vyriausiasis energetikas.

1988–1990 m. buvo Sąjūdžio Telšių iniciatyvinės grupės, vėliau – tarybos narys. 1990 m. išrinktas Aukščiausiosios Tarybos‑Atkuriamojo Seimo deputatu. 1991–1992 m. priklausė Jungtinės Sąjūdžio frakcijai. Priklausė Lietuvos krikščionių demokratų partijai, nuo 2008 m. – partijai Tėvynės sąjunga-Lietuvos krikščionys demokratai (TS–LKD).

Kandidatavo 1992 m. ir 1996 m. Seimo rinkimuose. 1995–1997 m. ir 1997–2000 m. buvo renkamas į Telšių rajono tarybą. 1997–2000 m. dirbo Telšių rajono savivaldybės mero pavaduotoju.

2000 m. apdovanotas Lietuvos Nepriklausomybės medaliu.

 Šaltiniai 

Kategorija:Lietuvos vicemerai
Kategorija:Lietuvos inžinieriai
Kategorija:Kovo 11 akto signatarai
Kategorija:Telšių politikai